এ ব্যাপারে মামুদনগর ইউনিয়ন পরিষদের চেয়ারম্যান আনোয়ার হোসেন ড্রেজার ব্যবসার সাথে তার জড়িত থাকার বিষয়টি অস্বীকার করে টিনিউজকে বলেন, এখানে ড্রেজার চলছে, সে কথা সকলেই জানে। কিন্তু কেউ কিছুই বলছে না। তিনি প্রশাসনকে বিষয়টি অবগত করেছেন কিনা এমন প্রশ্নের জবাবে তিনি টিনিউজকে বলেন, আপনারা মিডিয়ার লোক আপনারা জানান। তিনি ড্রেজার মালিকদের পক্ষ নিয়ে টিনিউজকে আরো বলেন, ওরা ভাল কাজ করছে রাস্তা-ঘাট, স্কুল, মাদরাসা, ঘরবাড়ী, ডোবা-নালা, মসজিদের জায়গা ভরাট করছে।